Es bernardes benedictines d’aguesta règla mingen de diuendres tot er an, dejunen tot eth Quareme e fòrça d’auti dies, se lheuen en prumèr sòn, dera ua enquias tres, pr’amor de liéger eth breviari e cantar maitines, s’ajacen entre linçòs de tela grossièra en totes es sasons, e sus era palha, non se banhen, ne aluguen jamès huec, se disciplinen toti es diuendres, obsèrven era norma deth silenci, non parlen entre eres senon enes ores de léser, que son plan braques, e vestissen camises de bura sies mesi, deth 14 de seteme, qu’ei era exaltacion dera Santa Crotz, enquiara Pasca.